Prokuratura talabiga ko‘ra, Moskvadagi Ostankino tumani sudi ekstremistik ruhdagi materiallar joylashtiriladigan 4ta internet-nashrni to‘sib qo‘yish to‘g‘risida hukm chiqardi. Bu haqda Moskva prokuraturasi saytida ma’lum qilingan. "Moskvadagi Ostankino tumani sudiga prokuror tomonidan Rossiya federatsiyasi hududida faoliyati taqiqlangan tashkilotlarni targ‘ib qiluvchi materiallar joylashtirilayotgan saytlar mavjudligi va ularni yopish to‘g‘risida talabnoma jo‘natildi. Sud bu talabnomani to‘la ravishda qondirdi", deyiladi xabarda. Ayni vaqtda "Hizb ut-Tahrir" saytiga kirish to‘sib qo‘yilgan.